Daktulosphaira vitifoliae

Daktulosphaira vitifoliae est hemipterum familiae Phylloxeridarum, pestis vitium commercii omnem per orbem terrarum nota, sed in America Septentrionali orientali endemica. Haec insecta, paene microscopica, flava diluta, aphidoideis cognata, radicibus foliisque vitium suco sugendo vescuntur. In Vitibus viniferis, deformationes radicum ("nodositates" et "tuberositates" appellatae) et infectiones fungorum quae fiunt radices cingere possunt, flumen aquae nutrimentorumque gradatim intercludentes. Nymphae fella ut se defendant in inferioribus foliorum nonnullarum specierum vitium lateribus faciunt, et sub cortice vel intra radices hiemant; haec fella solum in foliis vitium Americanarum plerumque inveniuntur.

 De nomine 
Species ab Asa Fitch anno 1855 Novo Eboraco in civitate nomine Pemphigus vitifoliae primum descripta p. 862 mox ab H. Shimer anno 1866 sub novo genere a se nominato Daktulosphaira vitifoliae ordinata est. p. 365 Quod genus ipse anno insequenti alia orthographia Latiniori sed invalida Dactylosphaera descripsit. Eodem commentationi dubitanter genus novum Viteus ad speciem vitifoliae accommodandam proposuit. Iulius Aemilius Planchon anno 1868 in Francia eandem speciem sicut novam nomine Phylloxera vastatrix descripsit. Unde C. V. Riley anno 1871 in Missouria, descriptione specifica Asae Fitch cum genere a Planchon nominato iuncta, primum binomen Phylloxera vitifoliae construxit. p. 84;  Hae nomina omnia saepe per saeculum insequens adhibita sunt: binomen autem Daktulosphaira vitifoliae accipere necesse est.

 Notae 

 Bibliographia 
 De taxinomia et zoologia


 {{ec|id=Riley (1871)|c=C. V. Riley, "The grape-leaf gall-louse Phylloxera vitifoliae Fitch" in Third annual report on the noxious, beneficial and othere insects of the State of Missouri (1871) pp. 84-96}}





 De oecologia
 Jules-Émile Planchon, Les moeurs du Phylloxera de la vigne: résumé biologique. Montispessulani, 1877
 Kevin Powell, "Grape phylloxera: an overview" in S. N. Johnson, P. J. Murray, edd., Root Feeders: An Ecosystem Perspective (CAB International, 2008)

 De historia et geographia
 Denis Boubals, "Sur les attaques de Phylloxera des racines dans le monde" in Progres Agricole et Viticole vol. 110 (1993) pp. 416-421
 Christy Campbell, The Botanist and the Vintner: How Wine Was Saved for the World. Algonquin Books, 2005
 Roman Hałaj et al., "Viteus vitifoliae (FITCH, 1885) a new species of aphid in Poland (Hemiptera: Aphidomorpha: Phylloxeridae)" in Polish Journal of Entomology vol. 80 (2011) pp. 457-464
 George Ordish, The Great Wine Blight. Pan Macmillan, 1987

 Carolus Iulius Bernhardus Börner

 Nexus externi 

 Australiana Meridiana Phylloxerae et Industriae Vitium Commissio,
 Hostis Vitis: Fabula phylloxerana, ex altera The Oxford Companion to Wine editione extracta
 Phylloxera Vitium: NSW Department of Primary Industries''

Categoria:Hemiptera Americae Septentrionalis
Categoria:Insecta pestifera
Categoria:Sternorrhyncha
Categoria:Taxa Fitch
Categoria:Taxa 1855
Categoria:Viticultura
Categoria:Species animalium
Categoria:Migrantes Columbiani